נמל התעופה הבין-לאומי עמאן-המלכה עאליה

ממוזער|250px|בתי הנתיבות הישנים ומטוסי רויאל ג'ורדניאן כפי שהם נראים ממטוס ממריא של החברה מדגם איירבוס A320|טקסט=
שמאל|ממוזער|250px|בית הנתיבות החדש משמאל ובתי הנתיבות הישנים מימין
נמל התעופה הבין-לאומי עמאן-המלכה עאליה (בערבית: مطار الملكة علياء الدولي תעתיק מדויק: מטאר אלמלכה עליאא' אלדולי) הוא נמל תעופה בין-לאומי השוכן סמוך לעיירה אל-ג'יזה, כ-35 ק"מ דרומית לעמאן, בירת ירדן. הוא נקרא על שמה של המלכה עאליה, אשתו השלישית של חוסיין, מלך ירדן, אשר נהרגה בתאונת מסוק ב-9 בפברואר 1977. הנמל הוא שער הכניסה האווירי העיקרי של הממלכה, ומאז פתיחתו משמש כנמל הבית של חברת התעופה הירדנית רויאל ג'ורדניאן.
היסטוריה
הנמל נחנך בשנת 1983 והחליף את נמל התעופה האזרחי של עמאן שממזרח למרכז העיר. בתגובה לצורכי התנועה הגדלים של ירדן, שנמל התעופה הקיים של עמאן לא יכול היה להכיל. באותה תקופה, תנועת הנוסעים גדלה בקצב מעל הממוצע הבין-לאומי, ורשמה צמיחה שנתית של כ-25% והפעילה לחץ ניכר על מתקני שדה התעופה הקיים למרות התרחבות ופיתוח מתמשכים. בשנת 1981, מספר הנוסעים עלה על 2.3 מיליון, בעוד שתנועת המטענים הגיעה ל-62,000 טון ותנועת המטוסים עברה את ה-27,000 תנועות. נמל התעופה האזרחי של עמאן ממשיך לפעול כבסיס של חיל האוויר המלכותי הירדני לטיסות מטען ותעופה כללית. ב-2024 שופץ כך שיכול לשמש שוב גם לטיסות נוסעים.

בעת הקמתו מתקני הנמל תוכננו לשרת 3.5 מיליון נוסעים בשנה. תנועת הנוסעים מאז גדלה והוא החל לשמש גם כתחנת עצירה עבור חברות תעופה בין-לאומיות במזרח התיכון. בשנת 2012, כבר שירת יותר מ-6 מיליון נוסעים ו-40 חברות תעופה מרחבי העולם.

בשנת 2007, ממשלת ירדן בחרה בחברת "Airport International Group" באמצעות מכרז פתוח לתפעול, שיקום וניהול הנמל במסגרת הסכם זיכיון ל-25 שנה. זאת בתגובה לעלייה המתמשכת בתנועת הנוסעים באותה תקופה, AIG הופקדה גם על בניית טרמינל חדש, בעלות של כ-750 מיליון דולר. הטרמינל החדש נפתח במרץ 2013 כדי להחליף את שני טרמינלי הנוסעים הישנים של נמל התעופה וטרמינל מטען אחד. הוא נחנך רשמית על ידי המלך עבדאללה השני ב-14 במרץ 2013. הטיסה האחרונה המריאה מהטרמינל הישן בשעה 22:05 ב-20 במרץ 2013, ולאחר מכן כל הפעילות הועברה לטרמינל החדש, משם המריאה הטיסה הראשונה בשעה 02:30 ב-21 במרץ 2013. ב-20 בינואר 2014, AIG השיקה את השלב השני של הרחבת הנמל.

בשנת 2016 הושלם שלב ההרחבה השני, בעלות של 215 מיליון דולר, והעלה את קיבולת תנועת הנוסעים השנתית של הנמל ל-12 מיליון, במטרה לתמוך באסטרטגיית התיירות הלאומית של ירדן לשמש כמרכז תחבורה אזורי לנסיעות פנאי ועסקים. המטרה הבאה היא להגדיל את הקיבולת ל-16 מיליון נוסעים מדי שנה, עד סוף מסגרת הזמן של הזיכיון בשנת 2032. בעקבות הרחבת שדה התעופה, חברת "אמירטס" הפעילה שירות חד פעמי של מטוס הענק מדגם איירבוס A380 לעמאן, לחגיגות 30 שנה לפעילות "אמירטס" בירדן. באפריל 2025 אושרה התוכנית להרחבה נוספת של הנמל.

פעילות הנמל
בנמל שני מסלולים מקבילים באורך של 3,660 מטר וברוחב של 61 מטר, המרוחקים 1,446 מטר זה מזה, והוא משתרע על שטח של 22 קמ"ר. בניין בית נתיבות החדש נחנך ב-21 במרץ 2013, בצמוד ממערב לשני בתי הנתיבות הקודמים, והוא משתרע על-פני שטח של 100,000 מ"ר והוא בעל קיבולת שנתית של כ-12 מיליון נוסעים. עם פתיחת בית הנתיבות החדש נסגרו שני בתי הנתיבות הישנים ונהרסו. בחלקו המזרחי של נמל התעופה שוכן טרמינל לשירותי מטען. התחבורה הציבורית בין הנמל לעמאן מבוססת על אוטובוסים ומוניות.

בשנת 2023 עברו 9,201,269 נוסעים בנמל ב-81,190 תנועות מטוסים.

+חברות תעופה ויעדי טיסה מנמל התעופה עמאןחברת תעופהיעדי טיסהאג'יאן איירליינס אתונהאפריקייה איירווייז טריפוליאייר אלג'יר אלג'יראייר ערביה אבו דאבי, אלכסנדריה, אסיוט, שארג'האייר קיירו אלכסנדריה, קהיר, גיזהאוסטריאן איירליינס וינהבריטיש איירווייז לונדוןאיג'יפטאייר קהיראמירטס דובאיאתיופיאן איירליינס אדיס אבבהאיתיחאד איירווייז אבו דאביFlyadeal ג'דה, ריאדפליי דובאי דובאיפליינאס ג'דה, ריאדגאלף אייר בחרייןעיראקי איירווייז בגדאד, בצרה, ארביל, סולימאניהג'ורדן אוויאיישן אנטליה, בטומי, קהיר, ג'דה, כווית סיטי, מוסקבה-דומודדובו, מוסקט, שארג'ה, שארם א-שייח, טביליסי, טרבזוןכווית איירווייז כווית סיטיליביאן איירליינס בנגאזי, נמל התעופה מעיתיקהמידל איסט איירליינס ביירותפגאסוס איירליינס אנקרה, אנטליה, איסטנבול, איזמיר, טראבזוןקטר איירווייז דוחהרויאל ג'ורדניאן אבו דאבי, חלב, אלג'יר, אמסטרדם, עקבה, אתונה, בגדד, בחריין, בנגקוק-סוברנבהומי, ברצלונה, בצרה, ביירות, בנגאזי, ברלין, בריסל, קהיר, שיקגו-או'האר, דמשק, דמאם, דלהי, דטרויט, דוחא, דובאי, דיסלדורף, ארביל, פרנקפורט, ז'נבה, איסטנבול, ג'דה, כווית סיטי, לרנקה, לונדון–הית'רו, לונדון–סטנסטד, ליון, מדריד, מנצ'סטר, מדינה, מילאנו–מלפנסה, מונטריאול–טרודו, מוסקבה–דומודדובו, מומבאי, ניו יורק–JFK, פאפוס, פריז–שארל דה גול, ריאד, רומא–פיומיצ'ינו, סטוקהולם–ארלנדה, סולימאניה, תל אביב (יחודש ב-16 בספטמבר 2025), טורונטו–פירסון, טריפולי–מיטיגה, תוניס, וושינגטון-דאלס, ציריךטורקיש איירליינס איסטנבולטראנסאוויה אמסטרדםויז אייר אבו דאבי, בודפשט, לונדון–לוטון, רומא–פיומיצ'ינו
עונתי: מילאנו–מלפנסה, וינהריינאייר בובאיס, ברגמו, בוקרשט-אוטופני, שרלרואה, מדריד
עונתי: בולוניה, בודפשט, קרקוב, מרסיי, ממינגן, פאפוס, פיזה, פוזנן, רומא-צ'יאמפינו, וינה
טיסות מישראל לנמל
לאחר הסכם השלום בין ישראל לירדן ב-1994 בוצעו טיסות בין ישראל לנמל התעופה. על פי הסכם התעופה שנחתם בין ישראל לירדן, כל חברת תעופה משתי המדינות יכלה להטיס עד 1,500 נוסעים לשבוע בקו נתב"ג–עמאן. חברת התעופה הירדנית "רויאל ג'ורדניאן" הגדילה במשך השנים את תדירות הטיסות שלה, שזכו להצלחה, אם כי מרבית הנוסעים מנתב"ג המשיכו מעמאן ליעדים אחרים מחוץ לירדן, בעיקר למזרח הרחוק. ב-2010 טסו מישראל לירדן וממנה כ-116.8 אלף נוסעים, רובם המוחלט עם רויאל ג'ורדניאן. החל מיוני 2013 ביצע רויאל ג'ורדניאן 3 טיסות יומיות מהשדה לנמל התעופה בן-גוריון.

בפברואר 1997 החלה רויאל-ג'ורדניאן להפעיל 2 טיסות שבועיות בקו נמל התעופה האזרחי של עמאן-נמל התעופה חיפה באוגוסט 1998 עבר הקו לפעול בין חיפה לנמל התעופה עמאן-המלכה עאליה, במטרה להציע טיסות המשך למזרח. הקו נסגר אחר כך.

מהצד הישראלי רשמית הפעילה את הקו חברת אל על, אך היא העבירה את הזכות להפעלת קו הטיסות הסדיר לעמאן לחברות אחרות, מכיוון שלא היה לה ציוד מתאים לכך (מטוס קטן עם 50 עד 70 מקומות ישיבה בלבד). תחילה הופעל על ידי חברת "ארקיע". בדצמבר 1998 הוא עבר ל"ישראייר", לאחר שזכתה במכרז שפרסמה אל-על להפעלת הקו. באפריל 1999, החלה חברת אירואל תעופה להפעיל את הקו, שכלל אז 3 טיסות שבועיות. היא הפעילה אותו עד נובמבר 1999, אז הפסיקה אירואל את פעילותה. במרץ 2011 קיבלה ישראייר שוב אישור להפעיל קו טיסות סדיר לעמאן, אך היא בחרה לבסוף לא להפעיל אותו. גם ארקיע הפסיקה לטוס לנמל בהמשך.

החל משנת 2000 הפעילה חברת "ארקיע" את הקו לעמאן. הקו הופסק במהלך מלחמת לבנון השנייה, אך הטיסות חודשו בספטמבר 2006. מדינת ישראל השתתפה במימון 75% מהוצאות הביטחון של הקו.

מאז פרוץ מלחמת חרבות ברזל אין שירות טיסות בין הנמל וישראל.

קישורים חיצוניים


 האתר הרשמי של חברת הניהול
 הנמל באתר World aero data

 הערות שוליים 

עמאן
עאליה
קטגוריה:עמאן
קטגוריה:עמאן: מבנים